Η **Οχιά της Μήλου**, *Macrovipera schweizeri* (Βέρνερ, 1935) είναι ένα ιοβόλο είδος φιδιού της οικογένειας των Βιπεριδών, ενδημικό των Κυκλάδων.

Περιγραφή
---------

Το συγκεκριμένο είδος οχιάς είναι το μικρότερο από τα συγγενικά είδη. Συναντάται συνήθως έως 60 με 70 εκατοστά, ενώ η μεγαλύτερη οχιά της Μήλου, που έχει παρατηρηθεί ποτέ έφτανε τα 105 εκατοστά. Κατά μέσο όρο το μέγιστο μήκος που φτάνει είναι τα 98,5 εκ.

Γεωγραφική κατανομή
-------------------

Αποτελεί ενδημικό είδος των Κυκλάδων. Συγκεκριμένα απαντάται στη Μήλο και τα κοντινά της νησιά Σίφνο, Κίμωλο και Πολύαιγο. Ως τυπική περιοχή δίδεται η νήσος Μήλος (στα γερμανικά).

Κατάσταση διατήρησης
--------------------

Το είδος κατατάσσεται στα απειλούμενα στην Κόκκινη λίστα της IUCN με βάση τα ακόλουθα κριτήρια: B1ab(iii,v) (v3.1, 2001). Σύμφωνα με τα κριτήρια αυτά το εύρος εξάπλωσης του είδους εκτιμάται σε λιγότερα των 5.000km², ο πληθυσμός του είναι κατακερματισμένος, ή συναντάται σε λιγότερες των πέντε τοποθεσιών. Επιπρόσθετα, παρατηρείται, εκτιμάται ή προβάλλεται διαρκής μείωση στην περιοχή, έκταση ή ποιότητα του ενδιαιτήματος, και του αριθμού των ενήλικων ατόμων. Η Οχιά της Μήλου κατατάσσεται στα απειλούμενα γιατί πληροί τα ανωτέρω κριτήρια: το εύρος εξάπλωσής της είναι λιγότερο των 100km², το εύρος και η ποιότητα των ενδιαιτημάτων του επιδεινώνεται, και ο αριθμός των ενήλικων ατόμων περιορίζεται λόγω της καταδίωξης και συλλογής ατόμων. Προστατεύεται αυστηρά με βάση το Παράρτημα ΙΙ της Σύμβασης της Βέρνης.

Παρουσία στην Ελλάδα
--------------------

Γεωγραφική κατανομή των πέντε ειδών οχιάς στην Ελλάδα 
Στην Ελλάδα εκτός από την οχιά της Μήλου, απαντώνται τα εξής είδη οχιάς:

* Κοινή οχιά – *Vipera ammodytes* (Linnaeus, 1758)
* Οθωμανική οχιά – *Montivipera xanthina* (Gray, 1849)
* Αστρίτης *– Vipera berus* (Linnaeus, 1758)
* Νανόχεντρα – *Vipera graeca* (Nilson & Andrén, 1988)

Στην Κύπρο εντοπίζεται η φίνα ή κοντονούρα (λόγω της κοντής της ουράς), που ανήκει στο είδος *Macrovipera lebetina*.

Παραπομπές
----------

1. ↑  «*Macrovipera schweizeri*». ITIS. Ανακτήθηκε στις 9 Αυγούστου 2006.
2. ↑  Στραχίνης, Ηλίας. «Macrovipera schweizeri». *www.herpetofauna.gr/*. Ανακτήθηκε στις 28 Ιουνίου 2014.
3. ↑  «Οχιά της Μήλου. Ένα φίδι με βαρύ φορτίο». *www.physiodifis.eu*. Ανακτήθηκε στις 28 Ιουλίου 2020.
4. 1 2  Mallow D, Ludwig D, Nilson G. 2003. True Vipers: Natural History and Toxinology of Old World Vipers. Krieger Publishing Company, Malabar, Florida. 359 pp. ISBN 0-89464-877-2.
5. 1 2  *Macrovipera schweizeri* στο IUCN Red List Ανακτήθηκε 2 Σεπτεμβρίου 2007.
6. ↑  2001 Categories & Criteria (version 3.1) στο IUCN Red List Ανακτήθηκε 2 Σεπτεμβρίου 2007.
7. ↑  Convention on the Conservation of European Wildlife and Natural Habitats, Appendix II at Council of Europe. Accessed 9 October 2006.
8. ↑  Mizsei, Edvárd; Jablonski, Daniel; Roussos, Stephanos A.; Dimaki, Maria; Ioannidis, Yannis; Nilson, Göran; Nagy, Zoltán T. (2017-01-31). «Nuclear markers support the mitochondrial phylogeny of Vipera ursinii–renardi complex (Squamata: Viperidae) and species status for the Greek meadow viper» (στα αγγλικά). *Zootaxa* **4227** (1): 75–88. doi:10.11646/zootaxa.4227.1.4. ISSN 1175-5334. Αρχειοθετήθηκε από το πρωτότυπο στις 2020-02-20.. Ανακτήθηκε στις 2020-02-20.
9. ↑  Pregill, Gregory K; Berrian, James E (1984). «Type specimens of amphibians and reptiles in the San Diego Natural History Museum». *Transactions of the San Diego Society of Natural History.* **20**: 151–164. doi:10.5962/bhl.part.29004. ISSN 0080-5947. .

|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Macrovipera schweizeri  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |